CELEX: 32021D0506(01)
Language: sk
Date: 2020-12-09 00:00:00
Title: Rozhodnutie č. H11 z 9. decembra 2020 o predĺžení lehôt uvedených v článkoch 67 a 70 nariadenia (ES) č. 987/2009 a v rozhodnutí č. S9 z dôvodu pandémie COVID-19 (Text s významom pre EHP a dohodu medzi ES a Švajčiarskom) 2021/C 170/04

6.5.2021   
            
            
               SK
            
            
               Úradný vestník Európskej únie
            
            
               C 170/4
            
         
      ROZHODNUTIEč. H11
      
      z 9. decembra 2020
      o predĺžení lehôt uvedených v článkoch 67 a 70 nariadenia (ES) č. 987/2009 a v rozhodnutí č. S9 z dôvodu pandémie COVID-19
      (Text s významom pre EHP a dohodu medzi ES a Švajčiarskom)
      (2021/C 170/04)
      SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA,
      so zreteľom na článok 72 písm. a) nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), podľa ktorého je správna komisia zodpovedná za riešenie všetkých správnych otázok alebo otázok výkladu, ktoré vzídu z ustanovení nariadenia Európskeho parlamentu a Rady (ES) č. 883/2004 a nariadenia Európskeho parlamentu a Rady (ES) č. 987/2009 (2),
      so zreteľom na článok 35 a článok 65 ods. 8 nariadenia (ES) č. 883/2004 a na články 67 a 70 nariadenia (ES) č. 987/2009,
      so zreteľom na judikatúru Európskeho súdneho dvora, podľa ktorej je možné dovolať sa vyššej moci, ak bolo nedodržanie právnych povinností spôsobené neovplyvniteľnými okolnosťami, ktoré boli mimoriadne a nepredvídateľné a ktorých dôsledkom nebolo možné zabrániť napriek vynaloženiu všetkého úsilia (pozri rozsudok Súdneho dvora z 13. júla 1995, C-391/93, Perrotta, EU:C:1995:240),
      keďže:
      
                  (1)
               
               
                  Členské štáty sú mimoriadnym spôsobom zasiahnuté dôsledkami krízy spôsobenej epidémiou COVID-19. Táto kríza výrazne sťažuje zvyčajné pracovné postupy v príslušných inštitúciách členských štátov a vytvára výnimočnú situáciu, v ktorej nie je možný riadny priebeh postupov náhrady.
               
            
                  (2)
               
               
                  Pri uplatňovaní pravidiel o náhrade v článkoch 67 a 70 nariadenia (ES) č. 987/2009 treba vziať do úvahy jedinečnosť situácie.
               
            
                  (3)
               
               
                  Keďže členské štáty a ich príslušné inštitúcie sú epidémiou COVID-19 doposiaľ zasiahnuté rozdielne a ďalší vývoj šírenia tohto ochorenia je zatiaľ nepredvídateľný, bude potrebné danú situáciu neustále monitorovať. Pokiaľ to bude nevyhnutné, toto rozhodnutie by sa malo príslušným spôsobom zmeniť a členské štáty môžu medzi sebou uzavrieť ďalšie dohody,
               
            rozhodla takto:
      
                  1.
               
               
                  Všetky lehoty na predkladanie a vyrovnanie nárokov uvedených v článkoch 67 a 70 nariadenia (ES) č. 987/2009 a v rozhodnutí č. S9, ktoré uplynú medzi 1. februárom 2020 a 30. júnom 2021 vrátane, sa predĺžia o obdobie šiestich mesiacov.
               
            
                  2.
               
               
                  Toto rozhodnutie nahrádza rozhodnutie č. H9 zo 17. júna 2020 (3).
               
            
                  3.
               
               
                  Toto rozhodnutie sa uverejní v Úradnom vestníku Európskej únie. Uplatňuje sa od 10. decembra 2020.
               
            
         
            
               predsedníčka správnej komisie
            
            Moira KETTNER
         
      
      
         (1)  Ú. v. EÚ L 166, 30.4.2004, s. 1.
      
         (2)  Ú. v. EÚ L 284, 30.10.2009, s. 1.
      
         (3)  Ú. v. EÚ C 259, 7.8.2020, s. 9.